Proiect



REPUBLICA MOLDOVA

RAIONUL CĂUŞENI

CONSILIUL ORĂȘENESC CĂUŞENI

Decizie nr.7/\_\_

din \_\_\_\_\_\_septembrie 2020

Cu privire la aprobarea Acordului de înfrăţire

şi cooperare între orașul Căușeni din Republica Moldova

şi Târgu Neamț, județul Neamț din România

Având în vedere tradiţia relaţiilor de prietenie şi colaborare dintre Republica Moldova şi România, ţinând cont de dorinţa comună, deschiderea şi predispunerea autorităţilor publice locale ale orașului Căușeni din Republica Moldova şi orașul Târgu Neamț, județul Neamț din România de a dezvolta relaţii de prietenie şi de colaborare în domeniul economic, social şi cultural între cele două unităţi administrative şi luând în consideraţie că relaţiile de înfrăţire şi cooperare vor oferi oportunităţi de dezvoltare în diferite domenii pentru ambele oraşe,

în temeiul art.14 alin. 2 lit. k) şi art. 19 alin 3 din Legea Republicii Moldova nr. 436-XVI din 28.12.2006 „Privind administraţia publică locală”, Consiliul orășenesc Căușeni, DECIDE:

1. Se aprobă Acordul de înfrăţire şi cooperare între orașul Căușeni din Republica Moldova şi orașul Târgu Neamț, județul Neamț din România (se anexează).

2. Se împuterniceşte domnul Anatolie Donțu primarul orașului Căușeni, să semneze Acordul de înfrăţire şi cooperare între orașul Căușeni din Republica Moldova şi orașul Târgu Neamț, județul Neamț din România.

3. Acordul de înfrăţire şi cooperare între orașul Căușeni din Republica Moldova şi orașul Târgu Neamț, județul Neamț din România intră în vigoare la data semnării lui de către reprezentanţii ambelor părţi.

4. Prezenta Decizie se comunică:

* Domnului Anatolie Donțu, primarul orașului Căușeni;
* Oficiului Teritorial Căușeni al Cancelariei de Stat și se aduce la cunoștință publică prin intermediul plasării pe pagina web a Primăriei orașului Căușeni și includerii în Registrului de stat a actelor locale.

Primar Anatolie Donțu

Secretarul Consiliului Orășenesc Ala Cucoș - Chiseliță

Specialist principal Natalia Mungiu

**NOTĂ INFORMATIVĂ**

**la proiectul de Decizie**

,, Cu privire la aprobarea Acordului de înfrăţire şi cooperare între orașul Căușeni din Republica Moldova şi Târgu Neamț, județul Neamț din România”

|  |
| --- |
| * + - 1. **Denumirea autorului şi, după caz, a participanţilor la elaborarea proiectului** |
| Primaria or. Căușeni, specialistul principal relații cu publicul Mungiu Natalia |
| **2. Condiţiile ce au impus elaborarea proiectului de act normativ şi finalităţile urmărite** |
| Acordul urmăreşte stabilirea de relaţii de cooperare în domenii de interes reciproc, potrivit atribuţiilor de care dispun în conformitate cu legislaţiile în vigoare în Republica Moldova şi România, între locuitorii celor două unităţi administrativ teritoriale, precum şi promovarea schimburilor de bune practici şi experienţe în vederea încheierii unor proiecte comune de dezvoltare economică şi socială a celor două părţi. |
| **3. Principalele prevederi ale proiectului şi evidenţierea elementelor noi** |
|  |
| **4. Fundamentarea economico-financiară** |
| ------------------------------------------------------------- |
| **5. Modul de încorporare a actului în cadrul normativ în vigoare** |
| Prezenta decizie este adoptată în temeiul art. 14 alin. 2 lit. k) şi art. 19 alin 3 din Legea privind administraţia publică locală nr. 436-XVI din 28.12.2006, |
| **6**. **Constatările expertizei anticorupție.** |
| Prevederile proiectului nu sunt în detrimentul interesului public și nu afectează drepturile fundemantale ale omului. |
| **7. Avizarea şi consultarea publică a proiectului** |
| În scopul respectării prevederilor Legii nr. 239/2008 privind transparența în procesul decizional, proiectul de decizie privind aprobarea Acordului de înfrăţire şi cooperare între orașul Căușeni din Republica Moldova şi Târgu Neamț, județul Neamț din România este plasat pe pagina web oficială a Primăriei or. Căușeni. Proiectul va fi supus consultărilor publice cu toate părțile interesate și va urma avizarea oficială în condițiile cadrului normativ. |

Primar Anatolie Donțu

Specialist principal Natalia Mungiu

**ACORD DE COOPERARE**

între orașul Căușeni, raionul Căușeni, Republica Moldova și orașul Târgu Neamț, județul Neamț, România

Orașul Căușeni, raionul Căușeni, Republica Moldova și orașul Târgu Neamț, județul Neamț, România

* Având în vedere caracterul special al relațiilor dintre Republica Moldova și România, conferit de comunitatea de limbă, istorie, cultură și tradiții, autoritățile administrației publice locale din orașul Căușeni, raionil Căușeni din Republica Moldova și orașul Târgu Neamț, județul Neamț din România denumite în continuare ,,Părți”,
* Au convenit stabilirea de relații de cooperare în domenii de interes reciproc, potrivit atribuțiilor de care dispun în conformitate cu legislațiile în vigoare din Republica Moldova și România.
* Cele două Părți vor promova, în baza principiilor egalității și reciprocității, schimburile de bune practici și experiențe în vederea încheierii unor proiecte comune de dezvoltare economică și socială la nivel local și vor sprijini inițiativele care stau la baza stabilirii de relații de prietenie între cele două orașe.

Au convenit următoarele:

**Art. 1 DOMENII DE COLABORARE**

1.1 Ambele părți propun și înțeleg dezvolatrea schimbului de informații la proiectele proprii și comune pe următoarele axe prioritare.

Părțile vor efectua schimbuti de experiență și bune practici în următoarele domenii de interes reciproc:

* Administrare locală,
* Comerț,
* Agricultură,
* Educație,
* Cultură,
* Sănătate,
* Mediu,
* Sport,
* Turism,
* Situații de urgență,
* Amenajarea teritoriului,
* Servicii de asistență și protecție socială,
* Servicii de utilitate publică(apă, canalizare, salubritate),
* Siguranță puvlică,
* Patrimoniu local,
* Proiecte locale de dezvolatre economică și socială la care vor participa locuitorii celor două orașe.

1.2 În domeniile cultural- educative și sportive se vor faciliata și promova relații bilaterale între licee, biblioteci(desemnate de ambele părți în baza unor parteneriate convenite anual).

1.3 În domeniile asistenței sociale și sănătății publice se vor conveni anual modalități de organizare a stagiilor pentru specialiștii din aceste domenii cu prioritate pentru cei din sectorul asistenței persoanelor cu dizabilități.

1.4 ambele părți vor pregăti și efectua schimburi de experiență cu privire la modul de comunicare și implicare a cetățenilor în activitatea publică, vor sprijini inițiativele de creare de ONG-uri care să contribuie la dezvoltarea coopetării reciproce.

1.5 o atenție deosebită se va da schimburilor la nivelul tinerilor, pentru promovarea inițiativelor și proiectelor culturaleangajate de către asociațiile de profil din cele două comunități.

**Art. 2 COORDONAREA ACTIVITĂȚILOR**

1.1 Fiecare parte va desemna un coordonator care va urmări implementarea eficientă a Acordului de Cooperare.

1.2 Coordonatorii desemnați vor elabora un plan anual de implementare și vor propune acțiuni și activități suplimentare care vor fi întreprinse de către Părți.

**Art. 3 SOLUȚIONAREA DIFERENDELOR**

Orice diferend apărut privitor la interpretarea sau aplicarea prezentului Acord de Cooperare se va soluționa amiabil, de către Părți, pe calea negocierilor directe.

**Art. 4 ASPECTE FINANCIARE**

Părțile vor suporta independent cheltuielile apărute în implementarea prezentului Acord de cooperare, în condițiile stipulate în cadrul normativelor naționale ale statelor celor două Părți.

**Art. 5 MODIFICARE ACORDULUI**

Prezentul Acord de cooperare poate fi modificat sau completat în baza acordului reciproc, în scris, al Părților.

Modificările și completările intră în vigoare la data semnării.

**Art. 6 DISPOZIȚII FINALE**

* 1. Prezentul Acord de Cooperare este încheiat pe durată nedeterminată și produce efecte, la data semnării.
  2. Oricare dintre Părți poate denunța prezentul acord de Cooperare printr-o notificare scrisă adresată celeilalte Părți. În acest caz prezentul Acord de Cooperare își încetează valabilitatea începând cu cea de a 30-a zi de la data notificării.
  3. Încetarea prezentului Acord de Cooperare nu va afecta punerea în aplicație a programelor și proiectelor demarate în perioada de valabilitate a acestuia cu excepția cazului în care s-a convenit altfel de către Părți.

Semnat la \_\_\_\_\_\_\_\_\_\_\_\_\_\_\_\_ la data de \_\_\_\_\_\_\_\_\_\_\_\_\_\_în două exemplare originale în limba română.

Pentru

**Orașul Căușeni, raionul Căușeni**

**din Republica Moldova**

**PRIMAR,**

**Anatolie DONȚU**

Pentru

**Orașul Târgu Neamț, jidețul Neamț**

**din România**

**PRIMAR,**